



**REPUBLIKA HRVATSKA**

**MEĐIMURSKA ŽUPANIJA**

**OPĆINA SVETI JURAJ NA BREGU**

**POVJERENSTVO ZA PROVEDBU NATJEČAJA**

KLASA:112-02/22-01/01

URBROJ:2109/16-22-8

U Pleškovcu, 02. studenoga 2022.

**OBAVIJEST I UPUTE KANDIDATIMA**

prijavljenim na javni natječaj za radno mjesto službenika – računovodstveni referent u Jedinstveni upravni odjel Općine Sveti Juraj na Bregu

Na temelju članka 19. stavka 6. Zakona o službenicima i namještenicima u lokalnoj i područnoj samoupravi („Narodne novine“, broj 86/08., 61/11., 04/18. i 112/19.) a vezano uz Javni natječaj objavljen u Narodnim novinama br. 128/2022. od 02.11.2022. godine za prijam u službu službenika – računovodstveni referent objavljujemo popis poslova i podatke o plaći navedenog radnog mjesta, načinu obavljanja prethodne provjere znanja i sposobnosti kandidata i iz kojeg područja, te pravne izvore za pripremanja kandidata za provjeru.

**Prijave na javni natječaj podnose se zaključno sa** **18.11.2022.godine**.

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

Radno vrijeme: od ponedjeljka do petak; 40 sati tjedno

**Opis poslova službenika – računovodstveni referent**

|  |
| --- |
| Obavlja financijsko računovodstvene poslove |
| Kontira i knjiži poslovne događaje, prati propise iz nadležnosti Jedinstvenog upravnog odjela koji se odnose na financijsko poslovanje, provodi prisilnu naplatu dugovanja, izrađuje godišnje izvješće o dugotrajnoj imovini, sitnom inventaru, poslovnim udjelima |
| Izrađuje proračun, izmjene i dopune proračuna, periodična izvješća o izvršenju proračuna, financijske izvještaje sukladno zakonu te ih dostavlja nadležnim tijelima |
| Obavlja sva plaćanja, vodi blagajničko poslovanje i pripadajuću evidenciju, izrađuje izlazne račune i opomene, arhivira financijsko – knjigovodstvenu dokumentaciju sukladno zakonskim odredbama (bankovne izvode, financijska izvješća drugih institucija, ulazne i izlazne račune i dr.), izrađuje statistička izvješća. |
| Obavlja i druge poslove po nalogu pročelnika |

**Podaci o plaći službenika – računovodstveni referent**

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“, broj 28/10.) plaću službenika čini umnožak koeficijenta složenosti poslova radnog mjesta i osnovice za obračun plaća uvećan za 0,5 % za svaku navršenu godinu radnog staža. Koeficijent za predmetno radno mjesto je 1,50 dok je osnovica 5.400,00 kuna.

**Način obavljanja prethodne provjere znanja i sposobnosti kandidata**

Za kandidate prijavljene na javni natječaj koji su podnijeli pravodobne i uredne prijave te ispunjavaju formalne uvjete provesti će se postupak prethodne provjere znanja i sposobnosti koji obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Postupak testiranja i intervjua provesti će Povjerenstvo za provedbu javnog natječaja. O rezultatima testiranja i vremenu održavanja intervjua kandidati će biti obaviješteni.

Na pisanom testiranju nije dozvoljeno koristiti se literaturom i bilješkama, napuštati prostoriju, razgovarati sa ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.

Intervju se provodi samo sa kandidatima koji su ostvarili najmanje 50% iz pisane provjere znanja i sposobnosti. Povjerenstvo kroz razgovor sa kandidatima prilikom intervjua utvrđuje interese, profesionalne ciljeve i motivaciju za rad na tim poslovima.

Kandidati koji će moći pristupiti intervjuu biti će o tome obaviješteni.

Nakon provedenog testiranja i razgovora, Povjerenstvo za provedbu javnog natječaja utvrđuje rang-listu kandidata prema ukupnom broju ostvarenih bodova.

Područje testiranja te pravni i drugi izvori za pripremanje kandidata za testiranje za radno mjesto službenika – računovodstvenog referenta:

*1. LOKALNA SAMOUPRAVA*

* Zakon o općem upravnom postupku („Narodne novine“, broj 47/09. i 110/21.)

1. Članci od 1 do 122

* Zakon o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08, 36/09., 150/11., 144/12., 19/13., 137/15., 123/17., 98/19. i 144/20.)

1. Članci od 3 do 13

- Uredba o uredskom poslovanju („Narodne novine“, broj 75/21.)

a) Članci od 1 do 65

* Statut Općine Sveti Juraj na Bregu („Službeni glasnik Međimurske županije“, broj 08/21.)

1. Članci od 1 do 8
2. Članci od 30 do 35
3. Članci od 47 do 50

*2. STRUČNI DIO*

* Zakon o proračunu („Narodne novine“, broj 144/21.).

Postupak testiranja:

Na testiranje je potrebno donijeti osobnu iskaznicu ili drugu ispravu na kojoj se nalazi fotografija s kojom se dokazuje identitet osobe. Ne postoji mogućnost naknadnog pisanog testiranja bez obzira na razloge koje pojedinog kandidata eventualno spriječe da testiranju pristupi u naznačeno vrijeme. Smatra se da je kandidat koji nije pristupio testiranju povukao prijavu na javni natječaj. Nakon utvrđivanja identiteta i svojstva kandidata, kandidati će pristupiti testiranju iz navedenog područja.

Vrijeme trajanja testiranja: 60 minuta.

Obavijest o vremenu održavanja testiranja biti će objavljena najmanje 5 dana prije testiranja na web stranici Općine Sveti Juraj na Bregu – [www.svetijurajnabregu.hr](http://www.svetijurajnabregu.hr) .

Ostale upute:

Podnositelji prijava dužni su u prijavi priložiti sve priloge i podatke naznačene u javnom natječaju i to u obliku navedenom u natječaju budući da manjak samo jedne isprave ili dostava jedne isprave u obliku koji nije naveden u natječaju isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do isteka roka u javnom natječaju.

Nadalje, prijave kandidata koji ne ispunjavaju formalne uvjete za prijam u službu navedene u javnom natječaju ne upućuju se u daljnji postupak provjere znanja i sposobnosti i o tome će se podnositelj prijave obavijestiti pisanim putem.

**Povjerenstvo za provedbu natječaja**